आपको बता दें कि कनिष्ठ कंपनी सोने के जेवर बनाती है। एसबीआई की ओर से दर्ज की गई शिकायत में कहा गया है कि कंपनी की ओर से 2014 में क्रिज ब्रांड नाम से ज्वेलरी बनाई गई थी, जिसे कंपनी के डिस्ट्रिब्यूटर्स को बेचा गया था। 2015 में इसका नाम बदलकर बी2बी कर दिया गया और इसे बड़े स्तर पर रिटेल सर्राफा व्यापारियों को बेचा जाने लगा। कंपनी ने 2008 में एसबीआई और आईसीआईसीआई से लोन लिया था। लेकिन मार्च 2011 में इसे कई बैंकों में बदल दिया गया। एसबीआई ने आरोप लगाया है कि कंपनी ने 824.15 करोड़ रुपए की धोखाधड़ी की है, लेकिन इसके लिए सेक्युरिटी के तौर पर सिर्फ 156.65 करोड़ रुपए की ही संपत्ति दिखाई गई है।